വയനാട്ടില് വയോധികനെ തൂങ്ങി മരിച്ച നിലയില് കണ്ടെത്തി കല്പ്പറ്റ: വയനാട്ടില് വയോധികനെ തൂങ്ങി മരിച്ച നിലയില് കണ്ടെത്തി. വടുവന്ചാല് ആപ്പാളം സ്വദേശി ഗോപാലന് ചെട്ടിയാണ് മരിച്ചത്. ആത്മഹത്യയാണെന്നാണ് പ്രാഥമിക നിഗമനം. ഇന്ന് പുലര്ച്ചെ വീടിന് പിന്നിലെ ചാര്ത്തില് കയര് ഉപയോഗിച്ച് തൂങ്ങി മരിച്ച നിലയില് കണ്ടെത്തുകയായിരുന്നു. മൂന്ന് വര്ഷം മുന്പ് ഗോപാലന്്റെ മകന് ആത്മഹത്യ ചെയ്തിരുന്നു. കുടുംബ പ്രശ്നങ്ങളും കടബാധ്യതകളും മൂലം ഏറെ നാളായി ഇയാള് മാനസിക പ്രയാസത്തിലായിരുന്നുവെന്ന് നാട്ടുകാര് പറഞ്ഞു. തൊഴിലുറപ്പ് ജോലികളും വാഴ കൃഷിയുമായിരുന്നു ഉപജീവന മാര്ഗം. പൊലീസും വിരലടയാള വിദഗ്ധരും സ്ഥലത്തെത്തി പരിശോധന നടത്തി. സംഭവത്തില് ദൂരൂഹതകളില്ലെന്ന് പൊലീസ് വ്യക്തമാക്കി. അതേസമയം തിരുവനന്തപുരം വട്ടപ്പാറയില് പ്രഭാത സവാരിക്കിറങ്ങിയ ഗൃഹനാഥനെ മരിച്ച നിലയില് കണ്ടെത്തി. വട്ടപ്പാറ വേറ്റിനാട് സ്വദേശി സജീവിനെയാണ് വീട്ടിനു പുറകിലുള്ള റബര് തോട്ടത്തില് മരിച്ചനിലയില് കണ്ടെത്തിയത്. കൊലപാതകമെന്നാണ് പ്രാഥമിക നിഗമനം. മൃതദേഹത്തിന്റെ കഴുത്തില് ഒരു കേബില് കൊണ്ട് ഇറുക്കിയ പാടുണ്ട്. സജീവന് സാധരണ നടക്കാനിറങ്ങുന്ന വഴിയില്ലല്ല മൃതദേഹം കണ്ടെത്തിയത്. വട്ടപ്പാറ പൊലീസ് അന്വേഷണം ആരംഭിച്ചു. പ്രഭാത നടത്തം കഴിഞ്ഞിട്ടും സജീവന് തിരിച്ചെത്താത്തതിനാല് നടത്തിയ അന്വേഷണത്തിലാണ് വീട്ടിനു പിന്നില് മൃതദേഹം കണ്ടെത്തിയത്. An elderly man was found hanged in Wayanad